চার্লস মেল্টন

চার্লস মাইকেল মেল্টন (; জন্ম: ৪ জানুয়ারি ১৯৯১) একজন মার্কিন অভিনেতা। তিনি সিডাব্লিউ চ্যানেলের রিভারডেল (২০১৭-২০২৩) ধারাবাহিকে রেজি ম্যান্টল চরিত্রে অভিনয়ের জন্য সুপরিচিত। তার অভিনীত উল্লেখযোগ্য চলচ্চিত্র হল দ্য সান ইজ অলসো আ স্টার (২০১৯) ও মে ডিসেম্বর (২০২৩)। দ্বিতীয়োক্ত চলচ্চিত্রের জন্য তিনি সমাদৃত হন এবং শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।

প্রারম্ভিক জীবন
মেল্টন ১৯৯১ সালের ৪ঠা জানুয়ারি আলাস্কা অঙ্গরাজ্যের জুনো শহরের জন্মগ্রহণ করেন। তার পিতা ফিল মেল্টন ও মাতা সুকিয়োং। তার পিতা ইংরেজ বংশোদ্ভূত মার্কিন; তার মা কোরীয় অভিবাসী যিনি তার পিতার সাথে ১৯৯০ সালে মার্কিন যুক্তরাষ্ট্রে আসেন। মেল্টন তার পিতামাতার জ্যেষ্ঠ সন্তান। তার পিতার সেনাবাহিনীতে কাজের কারণে তাদের পরিবারকে প্রায়ই বিভিন্ন বসবাস করতে হয়েছে। এক সময়ে তার পরিবারকে দক্ষিণ কোরিয়ার গিয়েওঙ্গি প্রদেশের পিয়েওংট্যাকে পাঁচ বছর বসবাস করেছে। তারা অবশেষে ম্যানহাটন, ক্যানসাসে বসবাস শুরু করে এবং সেখানে মেল্টন ম্যানহাটন হাই স্কুল থেকে ২০০৯ সালে পাস করেন। মেল্টন ক্যানসাস স্টেট বিশ্ববিদ্যালয়ে পড়াশোনা করেন, সেখানে তিনি ক্যানসাস স্টেট ওয়াইল্ডক্যাটস ফুটবল দলে কোচ বিল স্নাইডারের অধীনে রক্ষণভাগের খেলোয়াড় হিসেবে খেলতেন। ২০ বছর বয়সে তিনি অভিনয় জীবন শুরুর জন্য পড়াশোনা ত্যাগ করেন এবং ২০১২ সালে লস অ্যাঞ্জেলেসে পাড়ি জমান।

 চলচ্চিত্রের তালিকা
চলচ্চিত্র
 বছর চলচ্চিত্রের শিরোনাম ভূমিকা টীকা ২০১৮ দ্য থাইনিং: নিউ ওয়ার্ল্ড অর্ডার কেজ ওয়েব চলচ্চিত্র ২০১৯ দ্য সান ইজ অলসো আ স্টার ড্যানিয়েল বে ২০২০ ব্যাড বয়েজ ফর লাইফ  রেফ মেইনস্ট্রিম  স্বয়ং ক্ষণিক চরিত্রাভিনয় ২০২১ হার্ট অব চ্যাম্পিয়নস  ক্রিস ২০২২ সিক্রেট হেডকোয়ার্টার্স হাওয়াই ২০২৩ মে ডিসেম্বর জো ইউ 

টেলিভিশন
 বছর শিরোনাম ভূমিকা টীকা ২০১৫-২০১৬ আমেরিকান হরর স্টোরি: হোটেল মিস্টার উ ২ পর্ব ২০১৭-২০২৩ রিভারডেল রেজি ম্যান্টল পুনরাবৃত্তি (২য় মৌসুম); মূল (৩য়-৭ম মৌসুম) ২০২১ আমেরিকান হরর স্টোরিজ ওয়াইট পর্ব: "দ্য নটি লিস্ট" ২০২৩ পোকার ফেস ডেভিস ম্যাকডাওয়েল পর্ব: "দ্য ফিউচার অব দ্য স্পোর্ট" হিস্ট্রি অব দ্য ওয়ার্ল্ড, পার্ট টু জোশি মাডম্যান ৩ পর্ব

মিউজিক ভিডিও
 বছর গানের শিরোনাম সঙ্গীতশিল্পী ২০১৬ "সেভ মাই সৌল" জোজো ২০১৯ "ব্রেক আপ উইথ ইওর গার্লফ্রেন্ড, আ'ম বোরড" আরিয়ানা গ্রান্দে

তথ্যসূত্র

বহিঃসংযোগ


 মডেলস.কমে চার্লস মেল্টন

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:কোরীয় বংশোদ্ভূত মার্কিন অভিনেতা
বিষয়শ্রেণী:কোরীয় বংশোদ্ভূত মার্কিন মডেল
বিষয়শ্রেণী:ক্যানসাস স্টেট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জুনো, আলাস্কার অভিনেতা
বিষয়শ্রেণী:ম্যানহাটন, ক্যানসাসের অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন পুরুষ মডেল
বিষয়শ্রেণী:কোরীয় বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ